Амфакситида

Амфакситида била старомакедонска област што го зафаќала тесниот појас долж двете страни на долниот тек на реката Вардар, од Демиркаписката Клисура до Егејското Море.Ф. Папазоглу, Македонски градови у римско доба, Скопје, 1957 Во времето на Филип V (II век п. н.е.), Амфакситида е една од петте области кои во Тесалоника коват сребрени и бакарни монети. Според Хомер, во времето на Тројанската војна оваа област била централна пајонска територија од каде што (од градот Амидон) Пајонците тргнале во одбрана на Троја.

Во железното време, особено во VII и VI век п.н.е., во оваа област била создадена исклучително силна локална културна група со центар во Валандовско-гевгелискиот регион, позната како „Долновардарска“ или „Гевгелиска група“. Од тоа време датираат некрополите во: Дедели – Валандово, Зелениште - Валандово, Лисичин Дол – Марвинци, Бишов Јавор – Смоквица, Сува Река – Гевгелија, Милци – Гевгелија, како и некои некрополи на денешната грчка страна (Чаушица, Бохемица и др.).И. Микулчиќ, Антички градови во Македонија, Скопје, 2003  Според Херодот, во VI век п.н.е. оваа област сè уште била позната како пајонска земја.В. Соколовска, Исар Марвинци и Повардарјето во античко време, Скопје, 1986

Веќе во V век п.н.е. Тукидид ја спомнува Амфакситида како македонска област со четирите града (Идомене, Гортинија, Еуроп и Аталанте), кои се нашле на патот на походот на тракискиот војсководец Ситалк во Македонија, (429 п.н.е)Thucydides, 4 vols., Harvard Univessity Press, 1958.

Бројните археолошки остатоци од градски населби од предримско време на Исар-Марвинци, Вардарски Рид – Гевгелија и во околината на Кукуш упатуваат на можноста за нивно идентификување со старите македонски градови Идомене, Гортинија и Еуроп.група автори, Вардарски рид, Скопје, 2005

 Наводи 

 Надворешни врски 

 АМФАКСИТИДА 
 Амфакситида/Amphаxitis

Категорија:Долна Македонија
Категорија:Области во Античка Македонија